pythainlp/thaigov-v2-corpus-22032023 huggingface dataset:
วันอังคารที่ 13 กันยายน 2565
ต่ออายุมาตรการเร่งด่วนเพื่อบรรเทาผลกระทบต่อประชาชนจากสถานการณ์พลังงาน ลดก๊าซ LPG สำหรับหาบเร่ แผงลอย - ลดก๊าซหุงต้มสำหรับผู้ถือบัตรสวัสดิการแห่งรัฐ - อุดหนุนราคาขายปลีกน้ำมันดีเซล
ต่ออายุมาตรการเร่งด่วนเพื่อบรรเทาผลกระทบต่อประชาชนจากสถานการณ์พลังงาน ลดก๊าซ LPG สำหรับหาบเร่ แผงลอย - ลดก๊าซหุงต้มสำหรับผู้ถือบัตรสวัสดิการแห่งรัฐ - อุดหนุนราคาขายปลีกน้ำมันดีเซล - ขยายมาตรการช่วยเหลือค่าไฟฟ้ากลุ่มเปราะบาง ถึงสิ้นปีนี้
วันที่ 13 กันยายน 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี เห็นชอบมาตรการเร่งด่วนด้านพลังงานเพื่อบรรเทาผลกระทบต่อประชาชนจากสถานการณ์พลังงานไปจนถึงเดือนธันวาคม 2565ประกอบด้วย การขยายมาตรการที่กำลังจะสิ้นสุดลงในเดือนกันยายน2565รวมทั้งมาตรการบรรเทาผลกระทบด้านไฟฟ้าสำหรับบ้านที่อยู่อาศัยที่ใช้ไฟฟ้าไม่เกิน 500 หน่วย/เดือน ซึ่งเป็นกลุ่มเปราะบางที่ได้รับผลกระทบจากการเพิ่มขึ้นของค่า Ft รายละเอียด ดังนี้
การขยายมาตรการไปถึงเดือนธันวาคม2565
1. มาตรการช่วยเหลือด้านราคาก๊าซ LPG ประกอบด้วย
ขยายระยะเวลาส่วนลดราคาก๊าซ LPG แก่ร้านค้า หาบเร่ แผงลอยอาหารที่ถือบัตรสวัสดิการแห่งรัฐ ไม่เกิน 100 บาท/ราย/เดือน และส่วนลดค่าซื้อก๊าซหุงต้มแก่ผู้มีรายได้น้อยผ่านบัตรสวัสดิการแห่งรัฐ จาก 45 บาท/คน/ 3 เดือน เพิ่มขึ้นอีก 55 บาท/คน/ 3 เดือน รวมเป็น 100 บาท/คน/ 3 เดือน ตั้งแต่เดือนตุลาคม - ธันวาคม 2565 คาดว่าจะมีผู้ใช้สิทธิลดค่าซื้อก๊าซหุงต้มประมาณ 5.5 ล้านราย งบประมาณประมาณ 302.5 ล้านบาท
2. มาตรการบริหารราคาน้ำมันดีเชล คงอุดหนุนราคาขายปลีกน้ำมันดีเซลโดยใช้กลไกกองทุนน้ำมันเชื้อเพลิง ช่วงเดือนตุลาคม - ธันวาคม 2565 เพื่อบริหารจัดการราคาขายปลีกน้ำมันดีเซลให้อยู่ในระดับที่เหมาะสม
สำหรับ มาตรการบรรเทาผลกระทบด้านไฟฟ้า เพื่อบรรเทาผลกระทบต่อประชาชน โดยการช่วยเหลือค่าไฟฟ้าของกลุ่มผู้ใช้ไฟฟ้าบ้านอยู่อาศัยที่ใช้ไฟฟ้าไม่เกิน 500 หน่วยต่อเดือน เป็นเวลา 4 เดือน ตั้งแต่ค่าไฟฟ้าประจำเดือนกันยายน - ธันวาคม 2565 ดังนี้
(1) กลุ่มผู้ใช้ไฟฟ้าบ้านอยู่อาศัยที่ใช้ไฟฟ้าไม่เกิน 300 หน่วย/เดือน ซึ่งเป็นกลุ่มเปราะบาง ให้ส่วนลดค่า Ft จำนวน 92.04 สตางค์/หน่วย
(2) กลุ่มผู้ใช้ไฟฟ้าบ้านอยู่อาศัยที่ใช้ไฟฟ้าระหว่าง 301 - 350 หน่วย/เดือน ซึ่งเป็นคนชั้นกลาง ให้ส่วนลดจากการเพิ่มขึ้นของค่า Ft ร้อยละ 75 จำนวน 51.50 สตางค์/หน่วย
(3) กลุ่มผู้ใช้ไฟฟ้าระหว่าง 351 - 400 หน่วย ให้ส่วนลดค่า Ft ร้อยละ 45 คือ จำนวน 30.90 สตางค์ต่อหน่วย/เดือน
(4) ผู้ใช้ไฟฟ้าระหว่าง 401 - 500 หน่วย ให้ส่วนลดค่า Ft ร้อยละ 15 คือ จำนวน 10.30 สตางค์/หน่วย คาดว่า จะใช้งบประมาณ 9,128.41 ล้่านบาท
“มาตรการบรรเทาผลกระทบหลายมาตรการจสิ้นสุดลงในเดือนกันยายน นี้ ในขณะที่ แนวโน้มสถานการณ์ที่ราคาพลังงาน ทั้งน้ำมันและก๊าซธรรมชาติ ยังคงเพิ่มขึ้นต่อเนื่อง ซึ่งส่งผลกระทบต่อต้นทุนการผลิต ราคาค่าไฟฟ้า รัฐบาลจึงตั้งใจจะช่วยบรรเทาภาระค่าครองชีพของประชาชนทั่วไปและประชาชนที่มีรายได้น้อยอย่างต่อเนื่อง และผลกระทบต่อภาคอุตสาหกรรมด้วย” นายอนุชา กล่าว
วันศุกร์ที่ 16 กันยายน 2565
กรมสรรพากรแจ้งเตือนภัยมิจฉาชีพหลอกให้กดลิงค์ปลอม ย้ำไม่มีนโยบายให้ทำธุรกรรมภาษีทางไลน์ในทุกกรณี
ขณะนี้มีกลุ่มมิจฉาชีพแอบอ้างเป็นเจ้าหน้าที่กรมสรรพากรโทรศัพท์หลอกลวงผู้เสียภาษีในกรณีต่างๆ ขณะนี้มีกลุ่มมิจฉาชีพแอบอ้างเป็นเจ้าหน้าที่กรมสรรพากรโทรศัพท์หลอกลวงผู้เสียภาษีในกรณีต่างๆ เช่น อ้างว่าจะคืนภาษีให้ อ้างว่าเป็นหนี้ภาษีอากรค้างกรมสรรพากร
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้มีกลุ่มมิจฉาชีพแอบอ้างเป็นเจ้าหน้าที่กรมสรรพากรโทรศัพท์หลอกลวงผู้เสียภาษีในกรณีต่างๆ เช่น อ้างว่าจะคืนภาษีให้ อ้างว่าเป็นหนี้ภาษีอากรค้างกรมสรรพากร หรือในเรื่องอื่นๆ โดยมีเงื่อนไขให้กดลิงค์ปลอมตามที่ส่งให้ทาง Application Line หรือให้แจ้งรหัส OTP 6 หลัก โดยอ้างว่าจะดำเนินการให้ กรมสรรพากรขอแจ้งเตือนให้ผู้เสียภาษีและประชาชนทราบว่ากรมสรรพากรไม่มีการใช้ Application Line ในการติดต่อเพื่อให้ผู้เสียภาษีและประชาชนทำธุรกรรมด้านภาษีในทุกกรณี ทั้งการแจ้งคืนภาษีหรือการตรวจสอบ การติดตามหนี้ภาษีอากรค้าง จึงขอให้ผู้เสียภาษีและประชาชน โปรดอย่าหลงเชื่อและทำตามคำกล่าวอ้างเป็นอันขาดเพราะอาจทำให้ท่านได้รับความเสียหายต้องสูญเสียทรัพย์สินได้”
โฆษกกรมสรรพากร กล่าวเพิ่มเติมว่า “ในขณะนี้เป็นช่วงเวลาการยื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94) สำหรับปีภาษี 2565 เพื่อเป็นการเพิ่มประสิทธิภาพในการติดตามผู้มีเงินได้ ซึ่งยังไม่เคยยื่นแบบฯ รวมทั้งผู้ที่อยู่นอกระบบให้เข้ามาอยู่ในระบบภาษี กรมสรรพากรจึงได้จัดส่งจดหมายในรูปแบบการแจ้งเตือนให้ผู้มีเงินได้ยื่นแบบและชำระภาษีให้ถูกต้องภายในวันที่ 30 กันยายน 2565 หรือหากยื่นแบบฯ ผ่านอินเทอร์เน็ตที่เว็บไซด์ www.rd.go.th ได้ถึงวันที่ 10 ตุลาคม 2565 สำหรับท่านที่ได้รับจดหมายแจ้งเตือน หากมีข้อสงสัยสามารถสอบถามเพิ่มเติมกับเจ้าหน้าที่สรรพากรได้ตามเบอร์โทรศัพท์ในหนังสือแจ้งเตือนดังกล่าว”
หากมีข้อสงสัยสอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศ หรือ ศูนย์สารนิเทศสรรพากร (RD Intelligence Center) โทร. 1161
วันพุธที่ 19 ตุลาคม 2565
ปลัด สธ. เผย แนวโน้มฝุ่น PM 2.5 เพิ่มขึ้น แนะตรวจสอบคุณภาพอากาศก่อนออกจากบ้าน
ปลัดกระทรวงสาธารณสุข เผยแนวโน้มฝุ่น PM 2.5 เริ่มเพิ่มขึ้น พื้นที่กทม.บางจุดคุณภาพอากาศอยู่ในระดับสีส้ม หรือเริ่มมีผลกระทบต่อสุขภาพ แนะตรวจสอบคุณภาพอากาศก่อนออกจากบ้าน พร้อมปฏิบัติตามคำแนะนำ ผู้ที่มีโรคประจำตัวควรสำรองยาและอุปกรณ์ที่จำเป็นให้พร้อม
ปลัดกระทรวงสาธารณสุข เผยแนวโน้มฝุ่นPM 2.5 เริ่มเพิ่มขึ้น พื้นที่กทม.บางจุดคุณภาพอากาศอยู่ในระดับสีส้ม หรือเริ่มมีผลกระทบต่อสุขภาพ แนะตรวจสอบคุณภาพอากาศก่อนออกจากบ้าน พร้อมปฏิบัติตามคำแนะนำ ผู้ที่มีโรคประจำตัวควรสำรองยาและอุปกรณ์ที่จำเป็นให้พร้อม และปฏิบัติตามคำแนะนำของแพทย์อย่างเคร่งครัด
วันนี้ (19 ตุลาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวว่า ขณะนี้หลายพื้นที่มีรายงานค่าฝุ่นละอองขนาดเล็กไม่เกิน 2.5 ไมโครกรัม หรือฝุ่นPM 2.5 เพิ่มขึ้น โดยเฉพาะในพื้นที่ กทม. วันนี้พบค่าฝุ่นในระดับสีส้ม คุณภาพอากาศเริ่มมีผลกระทบต่อสุขภาพหลายพื้นที่ ดังนั้น ขอให้ประชาชนตรวจสอบสถานการณ์ฝุ่นก่อนออกนอกบ้านจากเว็บไซต์air4thai.pcd.go.th หรือแอปพลิเคชัน “Air4Thai” ของกรมควบคุมมลพิษซึ่งจะระบุค่าดัชนีคุณภาพอากาศ พร้อมระดับสี และคำแนะนำในการปฏิบัติตัว ดังนี้
สีฟ้า ค่าฝุ่นPM 2.5 อยู่ที่ 0-25 มคก./ลบ.ม. คุณภาพอากาศอยู่ในระดับดีมาก เหมาะสำหรับกิจกรรมกลางแจ้งและการท่องเที่ยว, สีเขียว 26-37 มคก./ลบ.ม. คุณภาพอากาศระดับดี สามารถทำกิจกรรมกลางแจ้งและการท่องเที่ยวได้ตามปกติ, สีเหลือง 38-50 มคก./ลบ.ม. คุณภาพอากาศระดับปานกลาง ประชาชนทั่วไปสามารถทำกิจกรรมกลางแจ้งได้ตามปกติ ส่วนผู้ที่ต้องดูแลสุขภาพเป็นพิเศษหากมีอาการเบื้องต้น เช่น ไอ หายใจลำบาก ระคายเคืองตา ควรลดระยะเวลาการทำกิจกรรมกลางแจ้ง
สีส้ม 51-90 มคก./ลบ.ม. คุณภาพอากาศเริ่มมีผลกระทบต่อสุขภาพ ประชาชนทั่วไปควรเฝ้าระวังสุขภาพ ถ้ามีอาการเบื้องต้น เช่น ไอ หายใจลำบาก ระคายเคืองตา ควรลดระยะเวลาการทำกิจกรรมกลางแจ้ง หรือใช้อุปกรณ์ป้องกันตนเองหากมีความจำเป็น ส่วนผู้ที่ต้องดูแลสุขภาพเป็นพิเศษควรลดระยะเวลาการทำกิจกรรมกลางแจ้ง หรือใช้อุปกรณ์ป้องกันตนเองหากมีความจำเป็น ถ้ามีอาการทางสุขภาพ เช่น ไอ หายใจลำบาก ตาอักเสบ แน่นหน้าอก ปวดศีรษะ หัวใจเต้นไม่เป็นปกติ คลื่นไส้ อ่อนเพลีย ควรปรึกษาแพทย์ ส่วนสีแดง ค่าฝุ่น PM 2.5 ตั้งแต่ 91 มคก./ลบ.ม.ขึ้นไป คุณภาพอากาศอยู่ในระดับที่มีผลกระทบต่อสุขภาพ ทุกคนควรหลีกเลี่ยงกิจกรรมกลางแจ้ง หลีกเลี่ยงพื้นที่ที่มีมลพิษทางอากาศสูง หรือใช้อุปกรณ์ป้องกันตนเองหากมีความจำเป็น และหากมีอาการทางสุขภาพควรปรึกษาแพทย์
นอกจากนี้ ขอให้ดูแลสุขภาพร่างกายให้แข็งแรง พักผ่อนให้เพียงพอ ดื่มน้ำสะอาดมากๆ กินอาหารให้ครบ 5 หมู่ เน้นผัก ผลไม้ที่มีสารต้านอนุมูลอิสระ ทำความสะอาดบ้าน และอุปกรณ์ภายในบ้าน หากค่าฝุ่นเกินมาตรฐานควรหลีกเลี่ยงการออกไปทำกิจกรรมหรือออกกำลังกายกลางแจ้ง ผู้ที่มีโรคประจำตัวควรสำรองยาและอุปกรณ์ที่จำเป็นให้พร้อมและปฏิบัติตามคำแนะนำของแพทย์อย่างเคร่งครัด และควรช่วยกันลดการสร้างมลพิษทางอากาศ เช่น การใช้เตาถ่าน การจุดธูปเทียน การเผาขยะ เป็นต้น
************************************************** 19 ตุลาคม 2565
วันจันทร์ที่ 17 ตุลาคม 2565
“กรุงไทย” หนุน ESG จัดแคมเปญ Home For Cash รักษ์โลก ติดตั้งอุปกรณ์ประหยัดพลังงานในครัวเรือน
ธ.กรุงไทยมุ่งขับเคลื่อนองค์กรด้วย ESG จัดแคมเปญสินเชื่อ “Home For Cash รักษ์โลก” สนับสนุนติดตั้งอุปกรณ์ประหยัดพลังงานสำหรับที่อยู่อาศัย ลดค่าใช้จ่ายด้านพลังงานอย่างยั่งยืน ครอบคลุมทุกทางเลือก ลดใช้พลังงาน ดอกเบี้ยพิเศษคงที่ 1.99% ในปีแรก
“ธนาคารกรุงไทย” มุ่งขับเคลื่อนองค์กรด้วย ESG จัดแคมเปญสินเชื่อ “Home For Cash รักษ์โลก” สนับสนุนติดตั้งอุปกรณ์ประหยัดพลังงานสำหรับที่อยู่อาศัย ลดค่าใช้จ่ายด้านพลังงานอย่างยั่งยืน ครอบคลุมทุกทางเลือก ลดใช้พลังงาน ดอกเบี้ยพิเศษคงที่ 1.99% ในปีแรก ฟรี 3 ค่าธรรมเนียม จนถึง 30 ธันวาคม 2565
ธนาคารกรุงไทย ในฐานะธนาคารพาณิชย์ชั้นนำของประเทศ มุ่งมั่นขับเคลื่อนองค์กรด้วยเทคโนโลยีและนวัตกรรม ให้ความสำคัญกับสังคม สิ่งแวดล้อมและธรรมาภิบาล (ESG) พร้อมนำเป้าหมายการพัฒนาอย่างยั่งยืน (SDGs) มาปรับใช้ในการดำเนินงานทุกขั้นตอน เพื่อยกระดับคุณภาพชีวิตของลูกค้าให้ดีขึ้นในทุกวัน เปิดตัวแคมเปญสินเชื่อ Home For Cash รักษ์โลก เพื่อซื้อหรือติดตั้งอุปกรณ์ประหยัดพลังงานสำหรับที่อยู่อาศัย สนับสนุนการใช้พลังงานที่เป็นมิตรกับสิ่งแวดล้อม ช่วยลดค่าใช้จ่ายและเพิ่มประสิทธิภาพการใช้พลังงานในครัวเรือนอย่างยั่งยืน
สินเชื่อ Home For Cash รักษ์โลก ให้สิทธิสำหรับลูกค้าสินเชื่อที่อยู่อาศัยของธนาคารเท่านั้น โดยยื่นขอสินเชื่อภายใต้หลักประกันเดิม ส่วนลูกค้ารายใหม่ สามารถยื่นขอสินเชื่อ Home For Cash รักษ์โลก พร้อมกับสินเชื่อที่อยู่อาศัยของธนาคารได้ โดยเปิดกว้างสำหรับการติดตั้งอุปกรณ์ประหยัดพลังงานและการใช้พลังงานทางเลือกที่เป็นมิตรกับสิ่งแวดล้อมภายในบริเวณที่อยู่อาศัย เช่น การติดตั้งแผงโซลาเซลล์บนหลังคา (Solar Rooftop) การติดตั้งเครื่องชาร์จ (EV Charger) สำหรับรถยนต์พลังงานไฟฟ้า รวมถึงการปรับเปลี่ยนอุปกรณ์เครื่องใช้ไฟฟ้าเบอร์ 5 เป็นต้น ครอบคลุมทั้งบ้านเดี่ยว บ้านแฝด ทาวน์โฮม คอนโดมิเนียม หรืออาคารพาณิชย์
ภายใต้แคมเปญนี้ ลูกค้าจะได้รับอัตราดอกเบี้ยพิเศษคงที่ปีแรก 1.99% ต่อปี หลังจากนั้นคิดอัตราดอกเบี้ย MRR ต่อปีตลอดอายุสัญญา วงเงินกู้สูงสุด 100% ของราคาประเมินหรือราคาซื้อขายจริง ระยะเวลากู้นานสูงสุด 30 ปี พิเศษ ฟรีค่าธรรมเนียม 3 รายการ ประกอบด้วย ค่าธรรมเนียมการจดจำนอง ค่าธรรมเนียมประเมินราคา และค่าธรรมเนียมการยื่นกู้ ช่วยลดค่าใช้จ่ายให้กับลูกค้า ในช่วงที่ค่าครองชีพปรับเพิ่มขึ้น ตามพันธกิจ “กรุงไทย เคียงข้างไทย สู่ความยั่งยืน” สำหรับลูกค้าที่สนใจ ติดต่อธนาคารกรุงไทยทุกสาขา ตั้งแต่วันนี้ถึง 30 ธันวาคม 2565 สอบถามข้อมูลเพิ่มเติมได้ที่ Krungthai Contact Center โทร. 02-111-1111
วันพุธที่ 26 ตุลาคม 2565
​Thailand-Australia to sign Joint Plan of Action to Implement the Thailand-Australia Strategic Partnership 2022-2025
​Thailand-Australia to sign Joint Plan of Action to Implement the Thailand-Australia Strategic Partnership 2022-2025
October 25, 2022, Deputy Government Spokesperson Ratchada Thanadirek disclosed that the cabinet, in its meeting today, approved the draft Joint Plan of Action to Implement the Thailand-Australia Strategic Partnership 2022-2025, as proposed by Ministry of Foreign Affairs. The development of the Joint Plan of Action has been stipulated in the Joint Declaration on Thailand-Australia Strategic Partnership, signed by the Prime Ministers of both countries on November 13, 2020, and will be signed during an official visit of Senator the Honourable Penny Wong, Minister for Foreign Affairs of Australia, to Thailand during November 1-2, 2022. The Australian Minister for Foreign Affairs will also have a bilateral meeting with Deputy Prime Minister and Minister of Foreign Affairs Don Pramudwinai, and pay a courtesy call on Prime Minister and Defense Minister Gen. Prayut Chan-o-cha.
The draft Joint Plan of Action to Implement the Thailand-Australia Strategic Partnership 2022-2025 details plans, projects, and activities in multi-dimensional areas of cooperation:
1) Political cooperation, which includes military and new forms of security, and suppression of transnational crimes, narcotics, and trafficking in person
2) Economic cooperation, including the BCG economy and digital economy
3) Sectoral cooperation, i.e., public health, agriculture, education, science, technology and research, energy, environment, and disaster management
4) People-to-people connectivity, and
5) Regional and subregional cooperation
According to the Deputy Government Spokesperson, December 19, 2022 will mark the 70th anniversary of the diplomatic relations between Thailand and Australia, and the signing of the draft Joint Plan of Action to Implement the Thailand-Australia Strategic Partnership 2022-2025 will be part of the 70th anniversary celebration and a testimony to the cordial relations and cooperation between the two countries towards post-COVID19 recovery.
วันอาทิตย์ที่ 6 พฤศจิกายน 2565
​นายกฯ ชื่นชม แคมเปญ Friend of sacit สร้างกระแสวัยรุ่น Gen Z ใส่ชุดผ้าไทย ด้านศิลปิน ดารา เซเลบริตี้ร่วมเป็นต้นแบบใช้งานคราฟต์สร้างมูลค่าเพิ่มหัตถกรรมไทยให้โกอินเตอร์
​นายกฯ ชื่นชม แคมเปญ Friend of sacit สร้างกระแสวัยรุ่น Gen Z ใส่ชุดผ้าไทย ด้านศิลปิน ดารา เซเลบริตี้ร่วมเป็นต้นแบบใช้งานคราฟต์สร้างมูลค่าเพิ่มหัตถกรรมไทยให้โกอินเตอร์
วันที่ 6 พ.ย.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ชื่นชมแคมเปญ Friend of sacit ของสถาบันส่งเสริมศิลปหัตถกรรมไทย (องค์การมหาชน) ที่มีออกกิจกรรมเพื่อสร้างมูลค่าเพิ่มให้กับงานหัตถกรรมไทยด้านต่างๆ ให้ทันสมัยเป็นที่สนใจของคนไทยและต่างชาติ เช่น ล่าสุดได้ชวนคนรุ่นใหม่แสดงพลังต้นแบบการใช้ผ้าไทยในกิจกรรม “แปลงโฉมวัยรุ่น Gen Z ด้วยผ้าไทย” ที่ให้วัยรุ่นมาสวมใส่ชุดผ้าไทยที่มีเสน่ห์แตกต่างกันตามภูมิภาค เพื่อสร้างกระแสการสวมใส่ผ้าไทยในหมู่เยาวชน เป็น Soft Power ที่จะส่งผลบวกทั้งด้านวัฒนธรรม สังคมและเศรษฐกิจ
น.ส.ไตรศุลี กล่าวว่า ก่อนหน้านี้แคมเปญ Friend of sacit ได้เชิญศิลปิน ดารา นักแสดง เซเลบริตี้คนดัง และผู้ที่อยู่ในแวดวงงานคราฟต์ มาเป็นต้นแบบเพื่อสื่อสารในภาพลักษณ์ของงานหัตถศิลป์ไทยในผลงานต่างๆ ทั้งเสื้อผ้า กระเป๋า ของใช้ส่วนตัว ที่มีความสวยงาม ทันสมัย สามารถใช้ได้จริงในชีวิตประจำวันทั้งกลุ่มคนรุ่นใหม่และประชาชนทั่วไป สะท้อนพลังสร้างสรรค์ของงานศิลปหัตถกรรมที่สามารถออกแบบให้มีความเป็นสากลแต่ยังคงสามารถสะท้อนอัตลักษณ์ความเป็นไทยได้อย่างโดดเด่นได้
น.ส.ไตรศุลี กล่าวว่า รัฐบาลภายใต้การนำของ พล.อ.ประยุทธ์ ให้ความสำคัญกับนโยบายการสร้างเศรษฐกิจสร้างสรรค์ ซึ่งประเทศไทยไทยมีจุดเด่นและความพร้อมด้านทุนวัฒนธรรมต่างๆ ที่จะก่อให้เกิดมูลค่าเศรษฐกิจ ซึ่งการผลักดัน Soft Power ไทยด้วยการนำทุนทางวัฒนธรรม จะเป็นการต่อยอดสร้างสรรค์สินค้าและบริการ เพื่อเพิ่มมูลค่าทางเศรษฐกิจและเสริมสร้างเศรษฐกิจฐานรากให้มีความเข้มแข็ง พัฒนาประเทศ ทั้งในมิติสังคม เศรษฐกิจ วัฒนธรรม ความมั่นคง และการสร้างเกียรติภูมิ ภาพลักษณ์ที่ดีของประเทศไทยในเวทีโลก
วันพุธที่ 19 ตุลาคม 2565
ขสมก. จัดเดินรถโดยสารสาย 4 - 18 (105 เดิม) เส้นทางสมุทรสาคร - พระราม 2 - สถานีรถไฟฟ้ากรุงธนบุรี
เริ่มให้บริการวันที่ 1 พฤศจิกายน 2565
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่องค์การขนส่งมวลชนกรุงเทพ (ขสมก.) ได้รับใบอนุญาตประกอบการขนส่งรถโดยสารประจำทางสาย 4 - 18 เส้นทางสมุทรสาคร - พระราม 2 - สถานีรถไฟฟ้ากรุงธนบุรี ซึ่งเป็นเส้นทางตามแผนปฏิรูประบบรถโดยสารประจำทางในเขตกรุงเทพมหานครและจังหวัดที่มีเส้นทางต่อเนื่อง โดยมีการขยายเส้นทางต่อจากเส้นทางเดินรถสาย 105 เส้นทางคลองสาน - ตลาดมหาชัยเมืองใหม่ จากเดิมสิ้นสุดเส้นทางที่ตลาดมหาชัยเมืองใหม่ ไปสิ้นสุดเส้นทางที่สนามกีฬากลางจังหวัดสมุทรสาคร เพื่ออำนวยความสะดวกในการเดินทางให้กับประชาชน โดย ขสมก. ได้จัดรถโดยสารวิ่งในเส้นทาง สาย 4 - 18 จำนวน 39 คัน แบ่งเป็นรถโดยสารธรรมดา จำนวน 11 คัน (อัตราค่าโดยสาร 8 บาทตลอดสาย) และรถโดยสารปรับอากาศใช้เชื้อเพลิงก๊าซธรรมชาติ (NGV) จำนวน 28 คัน (อัตราค่าโดยสาร 15 20 และ 25 บาท ตามระยะทาง) ทั้งนี้ ขสมก. จะยุติการเดินรถโดยสาร สาย 105 โดยเปลี่ยนมาวิ่งในเส้นทางเดินรถสาย 4 - 18 แทน ตั้งแต่วันที่ 1 พฤศจิกายน 2565 เป็นต้นไป [❗] ซึ่งรถโดยสารสายดังกล่าว จะให้บริการตั้งแต่เวลา 05.00 - 22.00 น. ทั้งนี้ ผู้ใช้บริการสามารถชำระค่าโดยสาร ผ่านบัตรโดยสารอิเล็กทรอนิกส์ทุกประเภทของ ขสมก. บัตรสวัสดิการแห่งรัฐ สแกน QR Code ผ่านโมบายแบงก์กิ้ง และบัตรเดบิต - เครดิตที่มีสัญลักษณ์คอนแทคเลสของทุกธนาคาร โดยเส้นทางเดินรถสาย 4 - 18 มีรายละเอียดเส้นทางเริ่มต้นจากสมุทรสาคร (บริเวณสนามกีฬากลางจังหวัดสมุทรสาคร) ไปตามทางหลวงแผ่นดินหมายเลข 3242 แยกซ้ายไปตามถนนเศรษฐกิจ 1 ถนนพระราม 2 ถึงแยกพระราม 2 แยกซ้ายไปตามถนนสุขสวัสดิ์ ถนนสมเด็จพระเจ้าตากสิน ถึงอนุสาวรีย์สมเด็จพระเจ้าตากสินมหาราช แยกขวาไปตามถนนลาดหญ้า แยกขวาไปตามถนนเจริญนคร แยกขวาไปตามถนนกรุงธนบุรี ไปสุดเส้นทางที่สถานีรถไฟฟ้ากรุงธนบุรี
วันจันทร์ที่ 5 กันยายน 2565
ปลัด สธ. ติดตามการพัฒนาบริการ รพ.บุรีรัมย์ เพิ่มความสะดวก ลดความแออัด
ปลัดกระทรวงสาธารณสุข ติดตามความก้าวหน้าการพัฒนาบริการของโรงพยาบาลบุรีรัมย์ เปิดคลินิกเวชศาสตร์การกีฬา เตรียมพร้อมสู่การเป็นเมืองกีฬา และใช้เทคโนโลยีเพิ่มประสิทธิภาพการบริการแบบครบวงจร
ปลัดกระทรวงสาธารณสุข ติดตามความก้าวหน้าการพัฒนาบริการของโรงพยาบาลบุรีรัมย์ เปิดคลินิกเวชศาสตร์การกีฬา เตรียมพร้อมสู่การเป็นเมืองกีฬา และใช้เทคโนโลยีเพิ่มประสิทธิภาพการบริการแบบครบวงจร เชื่อมข้อมูลคลินิกหมอครอบครัว ศูนย์แพทย์ชุมชน สาขา 1 (ริมละลม) กับรพ.บุรีรัมย์ ช่วยลดขั้นตอนการทำงาน ลดความแออัด และลดค่าใช้จ่ายเดินทาง
วันนี้ (5 กันยายน 2565) ที่โรงพยาบาลบุรีรัมย์ อำเภอเมือง จังหวัดบุรีรัมย์ นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายแพทย์ธงชัย กีรติหัตถยากร รองปลัดกระทรวงสาธารณสุข และคณะ ตรวจเยี่ยมคลินิกเวชศาสตร์การกีฬา (Sports Medicine Clinic) และคลินิกหมอครอบครัว ศูนย์แพทย์ชุมชนโรงพยาบาลบุรีรัมย์สาขา 1 (ริมละลม) บุรีรัมย์ และกล่าวว่า โรงพยาบาลบุรีรัมย์ตั้งเป้าเป็นโรงพยาบาลศูนย์ชั้นเลิศด้านบริการทางการแพทย์และเวชศาสตร์การกีฬาในระดับประเทศ เพื่อเตรียมความพร้อมสู่การเป็นเมืองกีฬา (Sport City)โดยจัดตั้งคลินิกเวชศาสตร์การกีฬา (Sports Medicine Clinic) ให้บริการดูแล รักษา ฟื้นฟู ผู้บาดเจ็บจากการเล่นกีฬาโดยแพทย์และเจ้าหน้าที่เฉพาะทาง เช่น นักกายภาพบำบัด โภชนากร เป็นต้น และมีอุปกรณ์เทคโนโลยีที่ทันสมัย อาทิ ห้องเอกซเรย์ ห้องตรวจความหนาแน่นมวลกระดูก ห้องห้องทดสอบสมรรถภาพทางกาย/ห้องหัตถการให้บริการตั้งแต่ปี 2559 จนถึงปัจจุบัน มีผู้เข้ารับบริการเฉลี่ย 70-100 คนต่อวัน นอกจากนี้ ยังเปิดเป็นศูนย์สุขภาพดีวัยทำงาน (Wellness center) ดูแลสุขภาพคนทำงานควบคู่กันอีกด้วย
สำหรับคลินิกหมอครอบครัว ศูนย์แพทย์ชุมชน สาขา 1 (ริมละลม) โรงพยาบาลบุรีรัมย์ ได้นำระบบเทคโนโลยีมาช่วยในการให้บริการผู้ป่วยนอกแบบครบวงจร ตั้งแต่ การลงทะเบียน ตรวจคัดกรอง พบแพทย์เอกซเรย์ ตรวจเลือด จ่ายยา และชำระค่าบริการ พร้อมห้องอุบัติเหตุฉุกเฉิน คลินิกกายภาพบำบัด และคลินิกทันตกรรมเป็นต้น ให้การดูแลรักษาโดยแพทย์เวชศาสตร์ครอบครัว มีการเชื่อมระบบฐานข้อมูลทุกจุดบริการ และเชื่อมข้อมูลกับโรงพยาบาลบุรีรัมย์ ช่วยอำนวยความสะดวกผู้รับบริการ ลดขั้นตอนภาระงาน ลดความแออัดในการเข้าไปใช้บริการในโรงพยาบาลใหญ่ และลดค่าใช้จ่ายในการเดินทาง
*********************************5 กันยายน 2565
วันจันทร์ที่ 3 ตุลาคม 2565
PM to take field trip to Khon Kaen and Ubon Ratchathani on Oct 4
PM to take field trip to Khon Kaen and Ubon Ratchathani on Oct 4
October 3, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha, together with a delegation, is scheduled to take a field trip to Khon Kaen and Ubon Ratchathani provinces on October 4, 2022.
In the morning of October 4, the Prime Minister and the delegation will visit Beung Nong Khot operational command point, situated in front of Si Sa-ard Nong Khot Temple in Khon Kaen’s Muang district, to observe the province’s flood response operation, and discuss with local agencies on the best possible solutions to alleviate the flood impact. He will, then, travel to Thep Nimitwanaram Temple in Khon Kaen’s Muang district to meet with and give moral support to flood-affected victims. In the afternoon, the Prime Minister will visit flood shelter and people’s houses in Ubon Ratchathani’s Warin Chamrab district.
According to the Government Spokesperson, the Prime Minister’s visit to the two provinces is mainly to follow up on water management and flood situation, and work together with concerned agencies to promptly assist local residents and entrepreneurs who have been badly affected by the flood. The Prime Minister has also ordered public agencies and the military to mobilize personnel and equipment in the evacuation of affected people to safe areas, and provision of food, drinking water, and medicine to those in need.
วันอาทิตย์ที่ 2 ตุลาคม 2565
นายกฯ ปลื้มผลการสำรวจรัฐบาลอิเล็กทรอนิกส์ประจำปี 2022 ไทยได้ปรับอันดับขึ้นหลายดัชนี อยู่ในกลุ่มที่มีการพัฒนารัฐบาลดิจิทัลในระดับสูงมากพร้อมก้าวเป็นรัฐบาลดิจิทัลเต็มรูปแบบ
นายกฯ ปลื้มผลการสำรวจรัฐบาลอิเล็กทรอนิกส์ประจำปี 2022 ไทยได้ปรับอันดับขึ้นหลายดัชนี อยู่ในกลุ่มที่มีการพัฒนารัฐบาลดิจิทัลในระดับสูงมากพร้อมก้าวเป็นรัฐบาลดิจิทัลเต็มรูปแบบ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า ด้วยการดำเนินงานตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งผลให้ สหประชาชาติได้เปิดเผยผลการสำรวจรัฐบาลอิเล็กทรอนิกส์ประจำปี 2022 โดยไทยได้รับการปรับอันดับขึ้นในหลายดัชนี ซึ่งนายกรัฐมนตรีได้วางแนวทาง สนับสนุนการขับเคลื่อนยุทธศาสตร์ชาติ เพื่อให้ไทยก้าวเป็นรัฐบาลดิจิทัลอย่างสมบูรณ์
โฆษกประจำสำนักนายกรัฐมนตรี เปิดเผยว่า องค์การสหประชาชาติ ได้ประกาศผลการสำรวจรัฐบาลอิเล็กทรอนิกส์ประจำปี 2022 หรือ UN E-Government Survey 2022 ที่จัดทำโดย สำนักงานกิจการเศรษฐกิจและสังคมแห่งสหประชาชาติ (United Nations Department of Economic and Social Affairs – UN DESA) โดยจัดการประเมินทุก 2 ปี สำรวจจาก 193 ประเทศสมาชิกองค์การสหประชาชาติ พิจารณาจาก 3 ปัจจัยที่สำคัญ ได้แก่ ดัชนีรัฐบาลอิเล็กทรอนิกส์ (E-Government Development Index: EGDI) ดัชนีการมีส่วนร่วมทางอิเล็กทรอนิกส์ของประชาชน (e-Participation Index: EPI) และดัชนีให้การบริการออนไลน์ภาครัฐส่วนท้องถิ่น (Local Online Service Index: LOSI)
สำหรับประเทศไทย ผลการจัดอันดับครั้งนี้ พบว่า อันดับของประเทศไทยปรับขึ้นมาอยู่ในอันดับที่ 55 จากอันดับที่ 57 ในปี 2563 ด้วยคะแนน 0.7660 ที่เพิ่มขึ้นจากปี 2563 ที่อยู่ที่ 0.7565 คะแนน พร้อมกับได้รับการจัดอันดับให้อยู่ในกลุ่มที่มีการพัฒนารัฐบาลดิจิทัลในระดับสูงมาก โดยในภูมิภาคอาเซียน ไทยอยู่ในอันดับที่ 3 รองจากสิงคโปร์ (อันดับที่ 12 ของโลก) และมาเลเซีย (อันดับที่ 53 ของโลก) ตามลำดับ
ในขณะที่ค่าดัชนีการมีส่วนร่วมอิเล็กทรอนิกส์ ( E-Participation Index: EPI) ซึ่งประเมินการใช้เครื่องมือดิจิทัลในการส่งเสริมการมีส่วนร่วมของภาคประชาชนในการกำหนดทิศทางการทำงานของภาครัฐ ในปี 2565 ก็พบว่า ไทยได้รับการจัดให้อยู่อันดับที่ 18 ได้คะแนน 0.7841 จากทั้งหมด 193 ประเทศ ซึ่งปรับตัวดีขึ้นอย่างมากจากการสำรวจครั้งที่ผ่านมาเมื่อปี 2563 ซึ่งเคยอยู่ลำดับที่ 51 ถึง 33 อันดับ
“การมีส่วนร่วมของทุกภาคส่วนถือเป็นปัจจัยสำคัญของการพัฒนาอย่างยั่งยืน และเป็นภารกิจหลักภารกิจหนึ่งของรัฐบาลที่ต้องการให้ประชาชนได้แสดงความคิดเห็น และมีส่วนร่วมต่อการตัดสินใจ เห็นได้ว่า ผลการสำรวจดังกล่าวสะท้อนความสำเร็จในการดำเนินนโยบายของรัฐบาล เป็นตัวชี้วัดความก้าวหน้า ในการทำงาน ซึ่งที่ผ่านมารัฐบาลได้ดำเนินนโยบายเพื่อเปลี่ยนผ่านไปสู่การเป็นรัฐบาลดิจิทัลอย่างต่อเนื่อง รวมทั้งเปิดโอกาสให้ประชาชนมีส่วนร่วมในการทำงานของรัฐบาลจากกลไกสำคัญต่างๆ ส่งผลให้ประเทศได้รับการยอมรับและได้รับการจัดอันดับที่ดีในเวทีโลก โดยรัฐบาลมุ่งเดินหน้าแนวนโยบายเพื่อก้าวเป็นรัฐบาลดิจิทัลอย่างสมบูรณ์ และพร้อมวางแนวทางสู่อนาคต” นายอนุชา ฯ กล่าว
วันอังคารที่ 20 กันยายน 2565
กรมทางหลวงชนบท เพิ่มความมั่นคงแข็งแรงของโครงสร้าง เพื่อความปลอดภัยในการเดินทางของประชาชน ตามนโยบายของรัฐมนตรีว่าการกระทรวงคมนาคม
บูรณะสะพานสมเด็จพระปิ่นเกล้า คืบหน้ากว่า 72% คาดแล้วเสร็จเดือนพฤศจิกายน 2565
กรมทางหลวงชนบท (ทช.) กระทรวงคมนาคม รายงานความคืบหน้าการดำเนินโครงการบูรณะสะพานสมเด็จพระปิ่นเกล้า เขตพระนคร และบางกอกน้อย กรุงเทพมหานคร ซึ่งปัจจุบันมีผลการดำเนินงานคืบหน้าไปแล้วร้อยละ 72.71 และคาดว่าจะดำเนินการบูรณะแล้วเสร็จสมบูรณ์ในเดือนพฤศจิกายน 2565
เนื่องจากตัวสะพานสมเด็จพระปิ่นเกล้ามีอายุการใช้งานเกือบ 50 ปี มีปริมาณการจราจรมากกว่า 120,000 คัน/วัน ส่งผลให้อุปกรณ์และชิ้นส่วนโครงสร้างบางส่วน มีการเสื่อมสภาพและชำรุดเสียหาย ประกอบด้วย ชุดอุปกรณ์รอยต่อเพื่อการขยายตัว จุดรองรับสะพาน อุปกรณ์ควบคุมการเคลื่อนตัวในแนวดิ่ง บริเวณช่วงกลางสะพาน และระบบระบายน้ำ ทช. จึงได้ร่วมกับสำนักงานศูนย์วิจัยและให้คำปรึกษาแห่งมหาวิทยาลัยธรรมศาสตร์ ดำเนินการศึกษาแนวทางบูรณะโครงสร้างสะพานสมเด็จพระปิ่นเกล้า และซ่อมบำรุงอุปกรณ์ดังกล่าวให้กลับมาใช้งานได้อย่างเต็มประสิทธิภาพ ป้องกันการเกิดอุบัติเหตุบนสะพาน เป็นการยืดอายุของตัวสะพานให้สามารถใช้งานได้ยาวนานและมั่นคงแข็งแรงมากยิ่งขึ้นให้ประชาชนสามารถเดินทางได้อย่างสะดวกปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
อย่างไรก็ตาม ระหว่างดำเนินโครงการบูรณะสะพานในบางขั้นตอนจะต้องใช้เครื่องจักรกลขนาดใหญ่ในการดำเนินงาน ทช. จึงมีความจำเป็นต้องปิดเบี่ยงการจราจร (บางช่องทาง) บนสะพานสมเด็จพระปิ่นเกล้าไปจนถึงวันที่ 15 พฤศจิกายน 2565 ตั้งแต่เวลา 22.00 - 04.00 น. ของวันรุ่งขึ้น จึงขอประชาสัมพันธ์อีกครั้ง ให้ผู้ที่จะสัญจรผ่านสะพานสมเด็จพระปิ่นเกล้า โปรดหลีกเลี่ยงเส้นทางในวันและเวลาดังกล่าว ทั้งนี้ ประชาชนสามารถสอบถามรายละเอียดเพิ่มเติมได้ที่ นายถิรวัจน์ ผกผ่า วิศวกรโยธาชำนาญการ หมายเลขโทรศัพท์ 09 8145 6935 สำนักบำรุงทาง กรมทางหลวงชนบท
วันอาทิตย์ที่ 9 ตุลาคม 2565
คปภ. เร่งช่วยเหลือด้าน “ประกันภัย” คุ้มครองสิทธิประโยชน์แก่ผู้ประสบเหตุ “จ.หนองบัวลำภู”
.....
กรณีเหตุการณ์ความรุนแรงที่เกิดขึ้น จ.หนองบัวลำภู คณะกรรมการกำกับและส่งเสริมการประกอบธุรกิจประกันภัย (คปภ.) เผยว่า เจ้าหน้าที่ที่เกี่ยวข้องได้ลงพื้นที่และได้ “ตั้งศูนย์” เพื่ออำนวยความสะดวกด้านประกันภัย
.
ทั้งนี้ ได้ตรวจสอบข้อมูลร่วมกับสมาคมประกันวินาศภัยไทย สมาคมประกันชีวิตไทย และบริษัทประกันภัย ในเบื้องต้นพบว่า
.
ศูนย์พัฒนาเด็กเล็กฯ มีการทำกรมธรรม์ประกันภัยอุบัติเหตุกลุ่ม สำหรับสถานศึกษา กับบริษัท ชับบ์สามัคคีประกันภัย จำกัด (มหาชน) มีข้อตกลงความคุ้มครอง ผลประโยชน์การเสียชีวิต การสูญเสียอวัยวะ สายตา การรับฟัง การพูดออกเสียง หรือทุพพลภาพถาวร (อบ.2) จำนวนเงินเอาประกันภัย นักเรียน/บุคลากร จำนวน 50,000 บาท/ราย โดยทางสำนักงาน คปภ. จะประสานงานและดูแลเพื่อให้มีการจ่ายค่าสินไหมทดแทนโดยเร็ว
.
อ่านเพิ่มเติม คลิกhttps://www.thaigov.go.th/news/contents/details/60168
#ไทยคู่ฟ้า#สื่อสารรัฐบาลไทย
-------------------
วันพุธที่ 28 กันยายน 2565
โฆษกรัฐบาลเผย ตัวเลขส่งออกเดือนสิงหาคม 2565 ขยายตัวต่อเนื่อง 7.5% สะท้อนสัญญาณบวกเศรษฐกิจไทย การันตีความสามารถในการแข่งขันไทยในตลาดโลก
โฆษกรัฐบาลเผย ตัวเลขส่งออกเดือนสิงหาคม 2565 ขยายตัวต่อเนื่อง 7.5% สะท้อนสัญญาณบวกเศรษฐกิจไทย การันตีความสามารถในการแข่งขันไทยในตลาดโลก
วันนี้ (28 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยตัวเลขส่งออกของไทยเดือนสิงหาคม 2565 มีมูลค่า 23,632.72 ล้านดอลลาร์สหรัฐ ขยายตัวร้อยละ 7.54 หรือคิดเป็นเงินไทย 861,169.17 ล้านบาท ขยายตัวร้อยละ 20.38 จากช่วงเดือนสิงหาคม ของปี 2564 ขณะที่ภาพรวมการส่งออกของไทย 8 เดือนแรก (มกราคม – สิงหาคม 2565) มีมูลค่า 196,446.83 ล้านดอลลาร์สหรัฐ ขยายตัวร้อยละ 11.0 หรือคิดเป็นเงินไทย 6,635,446.32 ล้านบาท นับว่าขยายตัวร้อยละ 21.93 จากช่วงเดียวกันของปี 2564 สะท้อนสัญญาณบวกต่อการฟื้นตัวทางเศรษฐกิจของไทย แม้หลายปัจจัยในโลกได้รับผลกระทบจากความท้าทาย แต่สินค้าหลายตัวของไทยยังมีศักยภาพแข่งขันในตลาดโลกได้
โฆษกประจำสำนักนายกรัฐมนตรี กล่าวเพิ่มเติมว่า สินค้าส่งออกหลักเดือนสิงหาคม 2565 ที่มีการขยายตัวต่อเนื่อง ได้แก่ 1) สินค้าอุตสาหกรรมเกษตร มีมูลค่าการส่งออก 1,948.8 ล้านดอลลาร์สหรัฐ ขยายตัวร้อยละ 27.6 จากเดือนสิงหาคม 2564 กลุ่มอาหารแปรรูปที่มีความต้องการสูงในเดือนสิงหาคม 2565 เช่น ข้าว น้ำตาล อาหารทะเลกระป๋องและแปรรูป ไก่สด อาหารสัตว์เลี้ยง ผลไม้กระป๋องและแปรรูป เครื่องดื่ม และไอศกรีม เป็นต้น 2) สินค้าอุตสาหกรรม มีมูลค่าการส่งออก 18,673.9 ล้านดอลลาร์สหรัฐ ขยายตัวร้อยละ 9.2 จากเดือนสิงหาคม 2564 โดยสินค้าที่มีความต้องการสูงในเดือนสิงหาคม 2565 เช่น รถยนต์ อุปกรณ์ และส่วนประกอบ อัญมณีและเครื่องประดับ (ไม่รวมทองคำ) และแผงวงจร เป็นต้น
ทั้งนี้ ตลาดส่งออกสำคัญของไทยที่ขยายตัว 10 อันดับแรกในเดือนสิงหาคม 2565 ได้แก่ กลุ่มประเทศ CLMV แคนาดา ตะวันออกกลาง สหราชอาณาจักร ลาตินอเมริกา ทวีปออสเตรเลีย สหภาพยุโรป สหรัฐอเมริกา ญี่ปุ่น และอาเซียน ตามลำดับ
“รัฐบาลดำเนินการในเชิงรุก ผ่านการวิเคราะห์ หาช่องทางที่ดีที่สุด และบูรณาการการทำงานร่วมกับภาคเอกชนอย่างต่อเนื่อง เพื่อผลักดันและอำนวยความสะดวกในการส่งออก การหาตลาดใหม่ หาช่องทางใหม่ ๆ รวมถึงแก้ไขปัญหา และอุปสรรคทางการค้า ส่งผลให้ภาพรวมการส่งออกสินค้าของไทยขยายตัวต่อเนื่องอย่างเป็นรูปธรรม และมีแนวโน้มขยายตัวได้ดีขึ้น ซึ่งถือว่าเป็นการทำงานตามแนวทางที่ถูกทาง และถือเป็นเสียงตอบรับศักยภาพสินค้าของไทยยังมีโอกาสอีกมากในตลาดโลก” นายอนุชาฯ กล่าว
วันศุกร์ที่ 14 ตุลาคม 2565
กรมการศาสนาจัดกิจกรรมถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร น้อมสำนึกในพระมหากรุณาธิคุณอย่างหาที่สุดมิได้
กรมการศาสนาจัดกิจกรรมถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร น้อมสำนึกในพระมหากรุณาธิคุณอย่างหาที่สุดมิได้
กรมการศาสนาจัดกิจกรรมถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรน้อมสำนึกในพระมหากรุณาธิคุณอย่างหาที่สุดมิได้
วันพฤหัสบดีที่ 13 ตุลาคม 2565 เวลา 07.30 น.ดร.สุเมธ ตันติเวชกุล เลขาธิการมูลนิธิชัยพัฒนาเป็นประธานในพิธีทำบุญตักบาตร และพิธีสวดพระพุทธมนต์ถวายพระราชกุศล พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร พร้อมด้วนายอิทธิพล คุณปลื้ม รัฐมนตรีว่าการกระทรวงวัฒนธรรมนางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ เจ้าหน้าที่กรมการศาสนา และประชาชน เข้าร่วม ณ วัดพระราม 9 กาญจนาภิเษกเขตห้วยขวาง กรุงเทพมหานคร
นายอิทธิพล คุณปลื้ม กล่าวว่าเนื่องในโอกาสวันคล้ายวันสวรรคต 13 ตุลาคม กรมการศาสนา กระทรวงวัฒนธรรม ร่วมกับองค์การทางศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู ศาสนาซิกข์ และองค์กรเครือข่าย จัด“กิจกรรมถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร”ขึ้นทั้งในส่วนกลางและส่วนภูมิภาคทั่วประทศ โดยเชิญชวนผู้นำทางศาสนา หน่วยงานภาครัฐ ภาคเอกชน ตลอดจนพสกนิกรทุกหมู่เหล่า ร่วมกันบำเพ็ญกุศลถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยในส่วนกลางร่วมกับวัดพระราม 9กาญจนาภิเษก จัดพิธีทำบุญตักบาตร และพิธีสวดพระพุทธมนต์ถวายพระราชกุศล ณ วัดพระราม 9 กาญจนาภิเษกส่วนภูมิภาคร่วมกับสำนักงานวัฒนธรรมจังหวัดทุกจังหวัดทั่วประเทศ จัดกิจกรรมถวายพระราชกุศลฯ ตามความพร้อมและตามบริบทของแต่ละพื้นที่ ประกอบด้วย การทำบุญตักบาตรพระสงฆ์ การปฏิบัติธรรมถวายพระราชกุศลฯกิจกรรมจิตอาสาบำเพ็ญสาธารณประโยชน์ในมิติทางศาสนา การจัดนิทรรศการน้อมรำลึกในพระมหากรุณาธิคุณฯ ในมิติทางศาสนา และกิจกรรมเทิดทูนสถาบันพระมหากษัตริย์และพระบรมวงศานุวงศ์ในมิติทางศาสนา
นายอิทธิพล กล่าวต่อว่าการจัดกิจกรรมในครั้งนี้เป็นการแสดงออกถึงความจงรักภักดีและน้อมสำนึกในพระมหากรุณาธิคุณอย่างหาที่สุดมิได้ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปฏิบัติพระราชกรณียกิจนานัปการในการบำบัดทุกข์ บำรุงสุข เพื่อให้ประชาชนของพระองค์มีความอยู่ดีกินดี มีคุณภาพชีวิตที่ดีขึ้น อีกทั้งยังเป็นการส่งเสริมให้ศาสนิกชนทุกคนได้ร่วมรำลึกถึงพระบรมราโชวาทน้อมนำมาปรับใช้ในการดำเนินชีวิตประจำวัน มีจิตอาสาเสียสละมุ่งสู่ประโยชน์ส่วนรวม ช่วยเหลือกันและกัน อยู่ร่วมกันอย่างสามัคคี.
วันพุธที่ 28 กันยายน 2565
​รองโฆษกฯ นางสาวรัชดาฯ เผยรัฐบาลแสวงหาร่วมมือกับทุกหน่วยงานที่เกี่ยวข้องแก้ไขปัญหามะพร้าว และถั่วเหลือง
พร้อมร่วมมือผู้ประกอบการชะลอการนำเข้า เชื่อมั่นปลายปี 2565 ราคามะพร้าวในประเทศจะกลับสู่ภาวะปกติ
วันนี้ (28 กันยายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลมุ่งแก้ไขปัญหาราคามะพร้าวช่วยเหลือดูแลเกษตรกรผู้ได้รับผลกระทบ โดยมีกระทรวงเกษตรและสหกรณ์ และกระทรวงพาณิชย์ร่วมบูรณาการการทำงานร่วมกับทุกภาคส่วน มุ่งหวังให้ปริมาณผลผลิตมะพร้าวที่ออกสู่ตลาด และปริมาณการบริโภคในประเทศ สมดุลกับสัดส่วนปริมาณการนำเข้า เพื่อให้ไม่ส่งผลกระทบต่อราคามะพร้าวที่เกษตรกรขาย
ทั้งนี้ เพื่อเสริมสร้างความเข้มแข็งให้กับเกษตรกรมะพร้าว กระทรวงเกษตรและสหกรณ์ได้ลงพื้นที่ติดตามสถานการณ์ ร่วมรับฟังปัญหาจากเกษตรชาวสวนมะพร้าวเมื่อเดือนสิงหาคม 2565 และจะเร่งดำเนินการตามมติที่ประชุมคณะกรรมการพืชน้ำมันและน้ำมันพืช เมื่อวันที่ 22 กันยายน 2565 แก้ไขปัญหาราคามะพร้าวตกต่ำ ได้แก่ 1) ผู้ประกอบการยินดีที่จะชะลอการนำเข้ามะพร้าวผลปี 2565 ช่วงที่ 2 (เดือนกันยายน – ธันวาคม 2565) รวมทั้งพร้อมให้ความร่วมมือในการชะลอการนำเข้ามะพร้าวผล กะทิสำเร็จรูป และกะทิแช่แข็ง ออกไปก่อนจนกว่าราคามะพร้าวผลภายในประเทศจะกลับสู่ภาวะปกติ 2) เห็นชอบการใช้มาตรการปกป้องพิเศษ (Special Safeguard Measure: SSG) สำหรับสินค้ามะพร้าว ปี 2565 ในกรณีที่มีการนำเข้ามะพร้าวผลแก่เกินกว่า 305,335 ตัน ผู้ประกอบการจะต้องเสียภาษีเพิ่มขึ้นเป็นอัตราร้อยละ 72 เพื่อไม่ให้เกษตรกรได้รับผลกระทบทางด้านราคาจากการที่มีการนำเข้ามากเกินไป ซึ่งมาตรการดังกล่าวจะสามารถช่วยลดมะพร้าวที่อยู่ในล้งและตามบ้านเรือนของเกษตรกรได้ และคาดว่าจะส่งผลให้ราคามะพร้าวผลแห้ง (ใหญ่) เพิ่มสูงขึ้นกลับมาเป็นผลละ 12 - 15 บาท ได้ในช่วงไตรมาสสุดท้ายของปี 2565
นอกจากนี้ ที่ประชุมฯ ยังหาแนวทางช่วยให้เกษตรกรไม่ได้รับผลกระทบจากการเปิดตลาด การบริหารการนำเข้าสินค้าเมล็ดถั่วเหลือง และสินค้าน้ำมันถั่วเหลืองและแฟรกชันของน้ำมันถั่วเหลือง มะพร้าวและมะพร้าวฝอย เนื้อมะพร้าวแห้ง และน้ำมันมะพร้าวและแฟรกชันของน้ำมันมะพร้าว 3 ปี (ปี 2566 – 2568) โดยในส่วนของการบริหารจัดการสินค้าเมล็ดถั่วเหลือง ผู้มีสิทธินำเข้าเมล็ดถั่วเหลืองยินดีให้การสนับสนุนและส่งเสริมด้านการผลิต และรับซื้อเมล็ดถั่วเหลืองภายในประเทศ ในราคาตามกลไกตลาด แต่ไม่ต่ำกว่าราคาขั้นต่ำ ตามชั้นคุณภาพ ซึ่งเป็นระดับราคาที่เพิ่มขึ้นจากช่วง ปี 2563 – 2565 อีกกิโลกรัมละ 2.25 บาท รวมทั้งยินดี สนับสนุนค่าใช้จ่ายในการรวบรวมผลผลิตเมล็ดถั่วเหลืองให้กับสหกรณ์การเกษตรและวิสาหกิจชุมชน เพิ่มเติมอีกในราคากิโลกรัมละละ 2 บาท เพื่อสร้างความเข้มแข็งให้กับสหกรณ์การเกษตร/วิสาหกิจชุมชน
“รัฐบาลไม่ได้นิ่งนอนใจต่อทุกปัญหาเกี่ยวกับสินค้าเกษตร มุ่งมั่น และแสวงหาความร่วมมือกับทุกหน่วยงานที่เกี่ยวข้อง เพื่อแก้ไขความเดือดร้อนของพี่น้องเกษตรกรมาอย่างต่อเนื่อง ทั้งนี้ ขอขอบคุณทุกผู้ประกอบการที่ให้ความร่วมมือปฏิบัติตามการดำเนินนโยบายของรัฐบาลมาโดยตลอดมา ทั้งนี้ รัฐบาลเชื่อมั่นว่า ความร่วมมือร่วมใจของทุกภาคส่วนนี้จะทำให้สามารถแก้ไขปัญหาผ่านทุกอุปสรรคไปด้วยกัน” นางสาวรัชดาฯ กล่าว
วันพุธที่ 7 กันยายน 2565
อนุทิน มอบโล่/เกียรติบัตรเชิดชูเกียรติ คณะผู้เชี่ยวชาญ AEFI สร้างความเชื่อมั่นด้านวัคซีนโควิด 19 แก่ประชาชน
รองนายกรัฐมนตรีและรัฐมนตรีว่าการกระทรวงสาธารณสุข มอบโล่และเกียรติบัตรเชิดชูเกียรติแก่คณะผู้เชี่ยวชาญอาการไม่พึงประสงค์ภายหลังได้รับการสร้างเสริมภูมิคุ้มกันโรคติดเชื้อไวรัสโคโรนา 2019 ที่สนับสนุนการเฝ้าระวังเหตุการณ์ไม่พึงประสงค์ภายหลังได้รับวัคซีน
รองนายกรัฐมนตรีและรัฐมนตรีว่าการกระทรวงสาธารณสุข มอบโล่และเกียรติบัตรเชิดชูเกียรติแก่คณะผู้เชี่ยวชาญอาการไม่พึงประสงค์ภายหลังได้รับการสร้างเสริมภูมิคุ้มกันโรคติดเชื้อไวรัสโคโรนา 2019 ที่สนับสนุนการเฝ้าระวังเหตุการณ์ไม่พึงประสงค์ภายหลังได้รับวัคซีน ช่วยสร้างความเชื่อมั่นด้านประสิทธิภาพ ความปลอดภัยของวัคซีน และจัดการเหตุการณ์ไม่พึงประสงค์อย่างเหมาะสม ทำให้ไทยบรรลุเป้าหมายการฉีดวัคซีนแก่ประชากรแล้วกว่า 142 ล้านเข็ม
วันนี้ (7 กันยายน 2565) ที่ สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานมอบโล่และเกียรติบัตรเชิดชูเกียรติ แก่คณะผู้เชี่ยวชาญอาการไม่พึงประสงค์ภายหลังได้รับการสร้างเสริมภูมิคุ้มกันโรค (AEFI) จากวัคซีนโควิด 19 โดยมี นายแพทย์เกียรติภูมิ วงศ์รจิต ปลัดกระทรวงสาธารณสุข นพ.โอภาส การย์กวินพงศ์ อธิบดีกรมควบคุมโรค ผู้บริหารกระทรวงสาธารณสุข ทั้งส่วนกลางและส่วนภูมิภาค ร่วมงาน
นายอนุทิน กล่าวว่า ประเทศไทยได้รณรงค์ฉีดวัคซีนโควิด 19 แก่ประชาชนที่อาศัยอยู่ในประเทศ เพื่อป้องกันการระบาดและลดความรุนแรงของโรค โดยกระทรวงสาธารณสุข ได้แต่งตั้งอาจารย์แพทย์และผู้เชี่ยวชาญจากหลายสาขา เป็นคณะผู้เชี่ยวชาญพิจารณาเหตุการณ์ไม่พึงประสงค์ภายหลังได้รับการสร้างเสริมภูมิคุ้มกันโรคติดเชื้อไวรัสโคโรนา 2019 ทั้งระดับส่วนกลางและเขต เพื่อสนับสนุนและขับเคลื่อนการดำเนินงานการเฝ้าระวังเหตุการณ์ไม่พึงประสงค์ภายหลังได้รับการฉีดวัคซีน โดยข้อมูลถึงวันที่ 5 กันยายน 2565 ประเทศไทยฉีดวัคซีนโควิด 19 ไปแล้วทั้งสิ้น 142,891,943 โดส มีรายงานเหตุการณ์ไม่พึงประสงค์ร้ายแรง 7,597 เหตุการณ์ มีการประชุมเพื่อพิจารณาเหตุการณ์ไม่พึงประสงค์ 97 ครั้ง พบว่ากว่าร้อยละ 60 เป็นเหตุการณ์ร่วมที่ไม่เกี่ยวข้องกับวัคซีน และประมาณร้อยละ 0.8เป็นเหตุการณ์ที่เกี่ยวข้องกับวัคซีน ซึ่งส่วนใหญ่เป็นการแพ้ที่ไม่รุนแรง
เพื่อเป็นการขอบคุณและเชิดชูเกียรติ กระทรวงสาธารณสุข จึงได้มอบโล่และเกียรติบัตรแก่คณะผู้เชี่ยวชาญ ผู้ทรงคุณวุฒิทางด้านการแพทย์และสาธารณสุข ทั้งสังกัดกระทรวงสาธารณสุข มหาวิทยาลัย และคณะทำงานฯ จากทั่วประเทศ ได้แก่ เขตบริการสุขภาพที่ 1 – 12 สำนักงานป้องกันควบคุมโรคที่ 1 – 12 สำนักงานสาธารณสุขจังหวัด โรงพยาบาล ทีมเลขานุการระดับส่วนกลางและเขต รวมถึงผู้มีส่วนร่วม รวม 505 คน ที่ร่วมติดตามข้อมูล พิจารณาและให้ข้อเสนอแนะแก่ผู้ป่วยจากเหตุการณ์ไม่พึงประสงค์ภายหลังได้รับวัคซีน และจัดการเหตุการณ์ไม่พึงประสงค์อย่างถูกต้องเหมาะสมตลอดระยะเวลาที่ผ่านมา ทำให้ประเทศไทยสามารถบรรลุผลเป้าหมายการฉีดวัคซีน ได้กว่าร้อยละ 80 ของประชากร ช่วยสร้างความเชื่อมั่นให้กับประชาชนในการเข้ารับการฉีดวัคซีนว่ามีประสิทธิภาพ มีความปลอดภัย ช่วยลดการป่วยหนักและเสียชีวิตจากโรคโควิด 19 ให้กับประชาชนได้จำนวนมาก ทั้งนี้คณะผู้เชี่ยวชาญ ยังคงทำงานกันต่อไปเพื่อให้ประชาชนมีความมั่นใจต่อการฉีดวัคซีนโควิด 19 ในประเทศไทย
********************************* 7 กันยายน 2565
วันพุธที่ 12 ตุลาคม 2565
ผตร.เดชา ร่วมเป็นเกียรติในพิธีเปิดงานสัมมนา “Circular Solar Modules” ภายใต้งาน “APEC BCG Economy Thailand 2022: Tech to Biz”
ผตร.เดชา ร่วมเป็นเกียรติในพิธีเปิดงานสัมมนา “Circular Solar Modules” ภายใต้งาน “APEC BCG Economy Thailand 2022: Tech to Biz”
วันนี้ (11 ตุลาคม 2565) นายเดชา จาตุธนานันท์ ผู้ตรวจราชการกระทรวงอุตสาหกรรม ร่วมเป็นเกียรติในพิธีเปิดงานสัมมนา “Circular Solar Modules” ภายใต้งาน “APEC BCG Economy Thailand 2022: Tech to Biz” ซึ่งงานสัมมนาดังกล่าวจัดขึ้นเพื่อนำเสนอกรณีศึกษา บทเรียน และเทคโนโลยีที่เกี่ยวกับการนำแผงโซล่าเซลล์ (Solar photovoltaic (PV) modules) ที่ปลดระวางกลับมาใช้ใหม่ ซึ่งเป็นความร่วมมือภายใต้บันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ระหว่าง กระทรวงอุตสาหกรรม และกระทรวงการอุดมศึกษา วิทยาศาสตร์ วิจัยและนวัตกรรมณ โรงแรมเซ็นทาราแกรนด์ แอท เซ็นทรัลพลาซ่าลาดพร้าว
วันพฤหัสบดีที่ 1 กันยายน 2565
เริ่มแล้ววันนี้! ผู้ป่วยโควิด-19 รับ “ยาต้านไวรัส” ได้ที่ร้านขายยา ย้ำจ่ายตามใบสั่งแพทย์เท่านั้น เตือนประชาชนอย่าซื้อทานเอง เสี่ยงใช้ยาผิดวิธี
.....
นายอนุทิน ชาญวีรกูล รองนายกรัฐมนตรี และ รมว.สธ. ย้ำผู้ประกอบการร้านขายยาทุกแห่ง จ่ายยาต้านไวรัสโควิด-19 ทั้งฟาวิพิราเวียร์ โมลนูพิราเวียร์ หรือแพกซ์โลวิด ให้แก่ผู้ป่วยโควิด-19 ได้ เฉพาะในกรณีที่ผู้ป่วยมีใบสั่งแพทย์มาแสดงต่อเภสัชกรเท่านั้น เนื่องจากยาต้านไวรัสไม่ใช่ยาสามัญทั่วไป ต้องควบคุมการใช้และไม่จำเป็นที่ผู้ป่วยโควิด-19 ทุกคนจะต้องทานยาต้านไวรัส โดยแพทย์จะเป็นผู้วินิจฉัยการใช้ยาให้เหมาะกับอาการของผู้ป่วยแต่ละราย
.
พร้อมกำชับสำนักงานอาหารและยา และสาธารณสุขจังหวัดทุกจังหวัด ติดตามการบันทึกข้อมูลการจ่ายยาต้านไวรัสของร้านขายยาและตรวจสอบอย่างเคร่งครัด ทั้งนี้ การเพิ่มช่องทางจ่ายยาโควิด-19 ที่ร้านขายยาตั้งแต่วันที่ 1 ก.ย. 65 เป็นต้นไป เพื่ออำนวยความสะดวกประชาชน ขอประชาชนอย่าหาซื้อยารับประทานเองโดยไม่มีแพทย์แนะนำ เพราะมีความเสี่ยงอาจได้ยาปลอม และใช้ยาไม่สอดคล้องกับอาการ
.
อ่านเพิ่มเติม คลิก >>https://www.thaigov.go.th/news/contents/details/58687
#ไทยคู่ฟ้า#ร่วมต้านโควิด19
-------------------
วันพุธที่ 2 พฤศจิกายน 2565
ไทยเนื้อหอม! นักลงทุนไทย-ต่างประเทศ ยังเชื่อมั่น เดินหน้าขยายการลงทุนต่อเนื่อง บีโอไออนุมัติการลงทุน “รถยนต์ EV” 26 โครงการ
.....
ไทยเนื้อหอม! นักลงทุนไทย-ต่างประเทศ ยังเชื่อมั่น เดินหน้าขยายการลงทุนต่อเนื่อง บีโอไออนุมัติการลงทุน “รถยนต์ EV” 26 โครงการ
.
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า นักลงทุนทั้งไทยและต่างประเทศต่างมีความเชื่อมั่น และกำลังขยายการลงทุนในไทยอย่างต่อเนื่อง
.
ขณะเดียวกัน รัฐบาลก็เร่งสร้างโครงสร้างพื้นฐานอย่างรอบด้าน รองรับการลงทุนใหม่ ๆ โดย พลเอก ประยุทธ์ จันทร์โอชา นายกรัฐมนตรี และ รมว.กห.  ได้มอบนโนบายไปยังหน่วยงานที่เกี่ยวข้อง ให้เร่งขับเคลื่อนแนวทางและแผนงาน เพื่อต่อยอดขับเคลื่อนประเทศไทยให้ก้าวไปข้างหน้าตามหลักการ “ทำให้สำเร็จ” (GET THINGS DONE)
.
สำหรับรองรับการเป็นฐานและศูนย์กลาง (Hub) การค้า การลงทุน และการผลิตในภูมิภาคอย่างยั่งยืน ซึ่งข้อมูลการส่งเสริมการลงทุนล่าสุด (12 ต.ค. 65) พบว่า คณะกรรมการส่งเสริมการลงทุน (BOI) ได้อนุมัติให้การส่งเสริมในกิจการผลิตรวมทั้งสิ้น 26 โครงการ (จาก 17 บริษัท) มูลค่าเงินลงทุน (ไม่รวมค่าที่ดินและเงินทุนหมุนเวียน) รวม 80,208 ล้านบาท และมีกำลังการผลิตยานยนต์ที่ได้รับอนุมัติเป็นจำนวน 838,775 คัน
.
นอกจากนี้ ยังมีอุตสาหกรรมใหม่ที่มีการลงทุน เช่น กิจการผู้ให้บริการคลาวด์ (Cloud Services) ซึ่งคณะกรรมการส่งเสริมการลงทุนได้อนุมัติให้การส่งเสริม (ขยายกิจการ) โดยมีบริษัท Amazon.com ซึ่งเป็นบริษัทเทคโนโลยีชั้นนำของสหรัฐอเมริกา ได้ตัดสินใจเข้ามาลงทุน ซึ่งได้ประกาศแผนการขยายธุรกิจในประเทศไทย ผ่านการขอรับการส่งเสริมการลงทุนในกิจการ Data Center
.
โดยจะมีการพัฒนา Region ในประเทศไทย ที่จะมีชื่อว่า AWS Asia Pacific (Bangkok) โดย Region แห่งใหม่นี้จะประกอบด้วย Availability Zone สามแห่ง ซึ่งเพิ่มเติมจาก Availability Zone ของ AWS ที่มีอยู่แล้ว 87 แห่งใน 27 ภูมิภาคทั่วโลก โดย AWS วางแผนที่จะลงทุนมากกว่า 5 พันล้านเหรียญสหรัฐ (หรือ 1.9 แสนล้านบาท) ในประเทศไทยในระยะเวลา 15 ปี
.
อ่านเพิ่มเติม คลิก https://www.thaigov.go.th/news/contents/details/61088
#ไทยคู่ฟ้า #สื่อสารรัฐบาลไทย
-------------------
วันอังคารที่ 25 ตุลาคม 2565
ความคืบหน้ามาตรการรักษาระดับการบริโภคภายในประเทศ ปี 2565 ระยะที่ 2
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 โดยจากข้อมูลสะสม ณ วันจันทร์ที่ 24 ตุลาคม 2565 เวลา 23.00 น. พบว่า มีผู้ใช้สิทธิทุกโครงการรวม 38.24 ล้านคน และมียอดใช้จ่ายสะสมทั้งสิ้น 41,059.72 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยถึงความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่ง ระยะที่ 5 โดยจากข้อมูลสะสม ณ วันจันทร์ที่ 24 ตุลาคม 2565 เวลา 23.00 น. พบว่า มีผู้ใช้สิทธิทุกโครงการรวม 38.24 ล้านคน และมียอดใช้จ่ายสะสมทั้งสิ้น 41,059.72 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจำนวน 13.15 ล้านคน และมียอดใช้จ่ายสะสม 5,117.47 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจำนวน 1.07 ล้านคน และมียอดใช้จ่ายสะสม 384.54 ล้านบาท
3. โครงการคนละครึ่ง ระยะที่ 5 มีผู้ใช้สิทธิจำนวน 24.02 ล้านคน และมียอดใช้จ่ายรวม 35,557.71 ล้านบาท โดยแบ่งเป็นเงินที่ประชาชนจ่ายจำนวน 18,104.84 ล้านบาท และเงินที่รัฐร่วมจ่ายจำนวน 17,452.87 ล้านบาท ทั้งนี้ สำหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 14,873.94 ล้านบาท ร้านธงฟ้า 7,166.16 ล้านบาท ร้าน OTOP 1,698.96 ล้านบาท ร้านค้าทั่วไป 11,200.72 ล้านบาท ร้านบริการ 572.60 ล้านบาท และกิจการขนส่งสาธารณะ 45.33 ล้านบาท สำหรับผู้ประกอบการร้านค้าที่เข้าร่วมโครงการคนละครึ่ง ระยะที่ 5 มีผู้ประกอบการร้านค้าเข้าร่วมแล้วจำนวน 9.69 แสนราย โดยเป็นผู้ประกอบการรายใหม่ 2.31 หมื่นราย
ทั้งนี้ โฆษกกระทรวงการคลังได้กล่าวเชิญชวนให้ประชาชนที่ได้รับสิทธิโครงการคนละครึ่ง ระยะที่ 5 และยังมีสิทธิคงเหลือเร่งใช้สิทธิให้ครบวงเงินโครงการ 800 บาท ภายในวันจันทร์ที่ 31 ตุลาคม 2565 เวลา 22.59 น. ซึ่งเป็นวันสิ้นสุดโครงการ และเชิญชวนให้ผู้ประกอบการร้านค้าที่มีคุณสมบัติเป็นไปตามเงื่อนไขที่โครงการกำหนดและสนใจเข้าร่วมโครงการคนละครึ่ง ระยะที่ 5 ลงทะเบียนเข้าร่วมโครงการได้อย่างต่อเนื่องทุกวันตามช่องทางที่กำหนดจนถึงวันศุกร์ที่ 28 ตุลาคม 2565
สำนักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103, 08-5842-7104, 08-5842-7105, 08-5842-7106, 08-5842-7107, 08-5842-7108 (เวลาทำการ 08.30 – 16.30 น.)
ไปรษณีย์อิเล็กทรอนิกส์ [emailprotected]
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันจันทร์ที่ 5 กันยายน 2565
เปิดลงทะเบียนเพื่อสวัสดิการแห่งรัฐ ปี 2565
วันจันทร์ที่ 5 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลผู้มีรายได้น้อยอย่างต่อเนื่อง โดยดำเนินโครงการลงทะเบียนเพื่อสวัสดิการแห่งรัฐ ปี 2565
เปิดรับลงทะเบียนตั้งแต่วันนี้ (5ก.ย.) – 19 ต.ค.2565 ผ่านทางเว็บไซต์ บัตรสวัสดิการแห่งรัฐ.mof.go.th หรือ
welfare.mof.go.th หรือ ลงทะเบียนด้วยตนเองที่หน่วยงานรับลงทะเบียน ได้แก่ สำนักงานคลังจังหวัด
ที่ว่าการอำเภอ สำนักงานเขตกรุงเทพมหานคร สำนักงานเมืองพัทยา ธนาคาร ธ.ก.ส. ออมสิน กรุงไทย
ทุกสาขาทั่วประเทศ ทั้งนี้ ผู้มีบัตรสวัสดิการแห่งรัฐอยู่แล้วจะต้องลงทะเบียนใหม่เช่นกัน
เพื่อปรับปรุงฐานข้อมูลผู้มีรายได้น้อยให้เป็นปัจจุบันและคัดกรองคุณสมบัติผู้ร่วมโครงการให้ละเอียดรัดกุมมาก
ขึ้น เพิ่มประสิทธิภาพในการจัดสรรสวัสดิการให้แก่ประชาชนอย่างเหมาะสม ทั่วถึง และเป็นธรรม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 22 กันยายน 2565
รมช.ประภัตร นำทีมคณะกรรมาธิการราคาผลิตผลเกษตรกรรมดูงาน จ.สุพรรณบุ
รมช.ประภัตร นำทีมคณะกรรมาธิการราคาผลิตผลเกษตรกรรมดูงาน จ.สุพรรณบุรี เพื่อนำองค์ความรู้และนวัตกรรมไปบริหารจัดการด้านเกษตรกรรมแบบครบวงจร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการลงพื้นที่นำคณะกรรมาธิการแก้ไขราคาผลิตผลเกษตรกรรมศึกษาดูงาน เรื่อง “การพัฒนานวัตกรรมด้านการเกษตรและเกษตรกรรมแบบครบวงจร” ณ หมู่บ้านอนุรักษ์ควายไทย (บ้านควาย) อำเภอศรีประจันต์ จังหวัดสุพรรณบุรี โดยมี นายณัฐวุฒิ ประเสริฐสุวรรณ ประธานคณะกรรมาธิการแก้ไขราคาผลิตผลเกษตรกรรมและคณะ พร้อมด้วยหน่วยงานที่เกี่ยวข้องเข้าร่วม ว่า จากสภาวะเศรษฐกิจตกต่ำและผลกระทบจากภัยพิบัติ ทั้งอุทกภัยและภัยแล้ง ตลอดจนผลกระทบจากการแพร่ระบาดของโรคไวรัสโคโรนา 2019 (covid-19) ในช่วงที่ผ่านมา ทำให้เกษตรกรได้รับผลกระทบอย่างมาก ทั้งจากราคาต้นทุนการผลิตที่สูงขึ้น ปัญหาราคาผลผลิตตกต่ำ กระทรวงเกษตรและสหกรณ์ จึงมีนโยบายเข้ามาช่วยเหลือเกษตรกร โดยส่งเสริมด้านองค์ความรู้ เทคโนโลยีและนวัตกรรมต่าง ๆ มาใช้ให้เกิดประโยชน์ เพื่อผลักดันให้เกิดการยกระดับ และเพิ่มประสิทธิภาพการผลิต ทั้งการปรับเปลี่ยนการเกษตรแบบดั้งเดิมให้เป็นเกษตรสมัยใหม่ ที่เน้นการบริหารจัดการและใช้เทคโนโลยี พัฒนาการผลิตสินค้าเกษตรให้มีคุณภาพ ทำให้เกษตรกรมีความเข้มแข็งและสามารถพึ่งพาตนเองได้อย่างยั่งยืน
ทั้งนี้ ได้นำคณะกรรมาธิการฯ ศึกษาวิธีปลูกฟักทอง เพื่อนำองค์ความรู้ที่ได้ไปส่งเสริมให้เกษตรกรปลูกเป็นพืชทดแทน ซึ่งฟักทองมีระยะการปลูกและเก็บเกี่ยวเพียง 90 วันก็สามารถเก็บผลผลิตได้ จะช่วยสร้างรายได้ให้แก่เกษตรกรในระยะสั้น พร้อมทั้งจะขยายผลไปยังพืชอื่นชนิดด้วย จากนั้น ได้เยี่ยมชมการดำเนินงานจุดคัดแยกและจุดแพ็คสินค้าเกษตร ซึ่งจะช่วยให้เกษตรกรได้มีสถานที่รองรับผลิตผลทางการเกษตรที่ได้มาตรฐาน ทั้งทางด้านคุณภาพและราคาสินค้า สามารถวางแผนการผลิตให้สอดคล้องกับความต้องการของตลาด และนำแนวทางการศึกษาดูงานในครั้งนี้ ไปต่อยอดเพิ่มมูลค่าให้แก่ผลผลิตทางการเกษตรต่อไป
วันเสาร์ที่ 10 กันยายน 2565
รมว.สุชาติ ห่วงใยน้ำท่วมพิษณุโลก จัดทีมกรมพัฒน์ช่วยสุดแรงหลังน้ำลด
นายสุชาติ  ชมกลิ่น  มอบหมายกรมพัฒนาฝีมือแรงงาน ส่งทีมช่วยเหลืออย่างต่อเนื่อง สถาบันพัฒนาฝีมือแรงงาน 9 พิษณุโลก จัดโครงการ "จิตอาสาพระราชทาน” จัดหน่วยบริการเคลื่อนที่ซ่อมแซมอุปกรณ์ไฟฟ้าภายในบ้าน เครื่องมือและอุกรณ์การเกษตร ช่วยเหลือผู้ประสบภัย" หลังน้ำลด
วันศุกร์ที่ 9 กันยายน 2565
มท.1 ลงพื้นที่ตรวจติดตามน้ำท่วมและการให้ความช่วยเหลือประชาชนใน จ.ปทุมธานี เน้นย้ำให้เร่งระบายน้ำ อำนวยความสะดวกการสัญจรของพี่น้องประชาชน คาดว่าจะกลับเข้าสู่สถานการณ์ปกติโดยเร็ว
มท.1 ลงพื้นที่ตรวจติดตามน้ำท่วมและการให้ความช่วยเหลือประชาชนใน จ.ปทุมธานี เน้นย้ำให้เร่งระบายน้ำ อำนวยความสะดวกการสัญจรของพี่น้องประชาชน คาดว่าจะกลับเข้าสู่สถานการณ์ปกติโดยเร็ว
วันนี้ (9 ก.ย. 65) เวลา 09.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ (บกปภ.ช.) พร้อมด้วย นายสุทธิพงษ์ จุลเจริญ ปลัดกระทรวงมหาดไทย นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายสมคิด จันทมฤก อธิบดีกรมการพัฒนาชุมชน และคณะผู้บริหารกระทรวงมหาดไทย ลงพื้นที่ศูนย์บัญชาการสถานการณ์น้ำท่วม เทศบาลนครรังสิต จังหวัดปทุมธานี เพื่อตรวจเยี่ยมให้กำลังใจผู้ประสบภัยและผู้ปฏิบัติงาน โดยมี พล.ต.ท.คํารณวิทย์ ธูปกระจ่าง นายกองค์การบริหารส่วนจังหวัดปทุมธานี ร.ต.อ.ดร.ตรีลุพธ์ ธูปกระจ่าง นายกเทศมนตรีนครรังสิต นายพงศธร กาญจนะจิตรา รองผู้ว่าราชการจังหวัดปทุมธานี นายดรณ์ สมิตะเกษตริน ปลัดจังหวัดปทุมธานี นางสาวกันตรัตน์ เริ่มสูงเนิน นายอำเภอธัญบุรี และเจ้าหน้าที่ที่เกี่ยวข้อง ให้การต้อนรับ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า การลงพื้นที่ในวันนี้ มีวัตถุประสงค์เพื่อติดตามสถานการณ์น้ำท่วม โดยได้รับรายงานสถานการณ์น้ำ จาก พล.ต.ท.คํารณวิทย์ ธูปกระจ่าง นายกองค์การบริหารส่วนจังหวัดปทุมธานี และ ร.ต.อ.ดร.ตรีลุพธ์ ธูปกระจ่าง นายกเทศมนตรีนครรังสิต ว่าขณะนี้ หน่วยงานที่เกี่ยวข้องในพื้นที่ได้ร่วมกันแก้ไขปัญหา พร้อมกับสั่งการให้ลดการระบายน้ำจากพื้นที่น้ำท่วมขังสู่พื้นที่รอบนอก และเร่งระบายน้ำในพื้นที่ต่าง ๆ ลงสู่แม่น้ำเจ้าพระยา โดยได้มีการติดตามสถานการณ์น้ำมาอย่างต่อเนื่อง ปัจจุบันแม้ว่าจะมีฝนตกอยู่บ้าง แต่จากการบูรณาการความร่วมมือของเจ้าหน้าที่ในพื้นที่สามารถรองรับและควบคุมสถานการณ์น้ำได้แล้ว ส่วนการระบายน้ำในชุมชนกำลังเร่งดำเนินการใช้เครื่องสูบน้ำขนาดเล็กทยอยสูบน้ำออก เพื่ออำนวยความสะดวกให้การสัญจรของพี่น้องประชาชน คาดว่าจะกลับมาเข้าสู่สถานการณ์ปกติโดยเร็ว
พลเอก อนุพงษ์ เผ่าจินดา กล่าวเน้นย้ำว่า ได้สั่งการให้จังหวัดปทุมธานี ประสานกับหน่วยงานต่าง ๆ ให้เข้ามาช่วยเหลือแล้ว โดยเฉพาะในบริเวณริมแม่น้ำ เนื่องจากมีระดับน้ำที่ใกล้เคียงกัน จึงต้องเร่งลดปริมาณน้ำเก่าในคลองและป้องกันน้ำใหม่เข้ามา หากปริมาณน้ำในคลองลดลงแล้ว สถานการณ์ในพื้นที่ที่มีปัญหาก็จะคลี่คลาย พร้อมทั้งให้เฝ้าระวังหากปริมาณน้ำฝนมากยิ่งขึ้น ได้สั่งการให้ส่วนราชการ ร่วมกับเทศบาลนครรังสิต และองค์กรปกครองส่วนท้องถิ่นในพื้นที่ เตรียมพร้อมรับมือแล้ว สำหรับกรณีที่มีกระแสข่าวว่าเครื่องสูบน้ำเสียนั้นได้ทำการประสานและเร่งแก้ไขให้สามารถสูบน้ำได้เต็มกำลัง ย้ำว่าหากต้องการความช่วยเหลือในเรื่องของเครื่องสูบน้ำและเครื่องผลักดันน้ำสามารถแจ้งเข้ามาได้ทันที กระทรวงมหาดไทยพร้อมที่จะให้การสนับสนุน ส่วนปัญหาที่ประชาชนเดินทางสัญจรลำบากเนื่องจากน้ำท่วมนั้น ได้สั่งการให้นายกเทศมนตรีนครรังสิต เร่งให้ความช่วยเหลือ พร้อมวางแผนเผชิญเหตุ และเตรียมการรับมือ เพื่อช่วยเหลือประชาชนอย่างทันท่วงทีต่อไป